pythainlp/thai-wiki-dataset-v4 huggingface dataset:
สุไลมาน ยาโม

สุไลมาน ยาโม จิตรกร ชาวบ้านคลองช้าง ตำบลนาเกตุ อำเภอโคกโพธิ์ จังหวัดปัตตานี เกิดใน พ.ศ. 2530 ผู้ก่อตั้งแกลลอรี่ ‘สตูดิโอยาโม’ แสดงผลงานของตัวเอง และเปิดสอนให้ความรู้เยาวชนที่มีความสนใจด้านศิลปะ
ประวัติวัยเรียน.
สุไลมาน มีความสนใจด้านศิลปะตั้งแต่เยาว์ วาดอนาคตเป็นจิตรกร โดยมีพ่อให้การสนับสนุน แต่ด้วยสถานะทางบ้านไม่ดี ฉะนั้นเมื่อจบชั้นมัธยมจากโรงเรียนปอเนาะ จึงไม่ได้เรียนต่อด้านศิลปะ เพราะต้องทำงาน ช่วยเหลือครอบครัว ด้วยการเป็นพนักงานส่งน้ำ ที่จังหวัดยะลา 
ระหว่างทำงาน สุไลมานใช้เวลาว่างฝึกฝนวิธีวาดภาพสม่ำเสมอ เจียดเงินค่าจ้างซื้อสีมาฝึกวาด และปรึกษาศิลปินวาดภาพที่เขาเคยไปส่งน้ำ 
พ.ศ. 2550 สุไลมาน ได้รับการช่วยเหลือ ติดต่อให้ไปเรียน ณ ศูนย์ศิลปาชีพบางไทร ในสมเด็จพระนางเจ้าสิริกิติ์พระบรมราชินีนาถ จังหวัดพระนครศรีอยุธยา ซึ่งเป็นแหล่งเรียนรู้ที่ให้โอกาสผู้ด้อยโอกาสได้ศึกษาวิชาด้านศิลปาชีพ โดยไม่เสียค่าใช้จ่าย 
ภาพแรกที่สุไลมานวาด คือ ภาพกล้วยไม้ เทคนิคสีน้ำมัน เขามอบเป็นของขวัญให้กับพ่อ
พ.ศ. 2551 พ่อของสุไลมาน ถูกยิงเสียชีวิต เขาหมดกำลังใจ แต่ได้รับกำลังใจจาก อ.สมาน คลั่งจตุรัส อาจารย์ประจำแผนกศิลปกรรม ศูนย์ศิลปาชีพบางไทรฯ ทำให้เขาเรียนจนจบหลักสูตร และได้เป็นผู้ช่วยอาจารย์ 
ประวัติวัยทำงาน.
สุไลมาน ฝึกฝนการวาดภาพอย่างต่อเนื่อง ด้วยภาพ พระบรมสาทิสลักษณ์พระเจ้าอยู่หัวรัชกาลที่ 9, พระบรมวงศานุวงศ์ และพหุวัฒนธรรมสามจังหวัดชายแดนภาคใต้
เมื่อเรียนจบ สุไลมาน กลับมาทำงานที่บ้านเกิด พร้อมทั้งตั้ง แกลลอรี่ ‘สตูดิโอยาโม’ เพื่อเป็นที่สร้างผลงาน แสดงผลงาน และให้ความรู้แก่เยาวชนที่สนใจ
รายได้จากภาพวาด สุไลมาน บริจาคให้มัสยิด และกิจกรรมเยาวชนอย่างสม่ำเสมอ อีกทั้งร่วมมือกับหน่วยงานราชการ จัดกิจกรรมศิลปะอย่างต่อเนื่อง
แคว้นแบรสต์

แคว้นแบรสต์  เป็นหนึ่งในหกแคว้นของประเทศเบลารุส มีศูนย์กลางการบริหารคือเมืองแบรสต์ และมีเมืองสำคัญอื่น ๆ ในภูมิภาคนี้ได้แก่บารานาวีชือ และปินสก์
ก้องเกียรติกบฏ

ก้องเกียรติกบฏ  เป็นภาพยนตร์อินเดียแนวมหากาพย์ ฉายเมื่อปี พ.ศ. 2565 กำกับโดย เอส. เอส. ราชมูลี และแสดงนำโดย เอ็น. ที. รามา เรา จูเนียร์, ราม จรัญ, อชัย เทวคัน, อาลิยา ภัฏฏ์, ศรียา สราญ, สมุทิรกานี, เรย์ สตีเวนสัน, อลิสัน ดูดี และโอลิเวีย มอร์ริส
การตอบรับ.
รอตเทนโทเมโทส์รายงานว่าร้อยละ 95 ของผู้วิจารณ์ 103 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.30 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 83 เต็ม 100 คะแนน ซึ่งประเมินโดยผู้วิจารณ์ 17 คน ในโอเมเลเต (Omelete) ให้คะแนนเฉลี่ยอยู่ที่ 5
การล้อมเซวัสโตปอล (พาโนรามา)

การล้อมเซวัสโตปอล เป็นภาพพาโนรามาที่วาดโดยฟรันซ์ รูโบ ศิลปินชาวรัสเซีย
ภาพวาดแสดงให้เห็นการโจมตีของฝ่ายสัมพันธมิตรต่อกองร้อยปืนใหญ่มาลาฮอฟ เมื่อวันที่ 6 (18) มิถุนายน ค.ศ. 1855 ระหว่างการล้อมเซวัสโตปอลในช่วงสงครามไครเมีย ซึ่งกองทหารอังกฤษและฝรั่งเศส 173,000 นายถูกกองทหารรัสเซีย 75,000 นายขับไล่ มีภาพวาดของปาเวล นาฮีมอฟ ดาชา พยาบาลชาวรัสเซียและ นีโคไล ปีโรกอฟ เขาวาดภาพนี้ระหว่าง ค.ศ. 1902 ถึง ค.ศ. 1904 ภาพวาดเปิดตัวในอาคารที่ออกแบบเป็นพิเศษใน ค.ศ. 1905 ซึ่งเป็นวันครบรอบ 50 ปีการล้อม ภาพวาดได้รับความเสียหายระหว่างการล้อมเซวัสโตปอลของเยอรมนี-โรมาเนียใน ค.ศ. 1942 และได้รับการบูรณะใหม่ในช่วงคริสต์ทศวรรษ 1950
การสร้าง.
รูโบเริ่มทำงานเกี่ยวกับภาพพาโนรามาใน ค.ศ. 1901 เมื่อมาถึงเมืองเซวัสโตปอล เขาศึกษาสถานที่ของการสู้รบและเอกสารทางประวัติศาสตร์ พูดคุยกับผู้เข้าร่วมและผู้เห็นเหตุการณ์ และสร้างภาพวาดเบื้องต้นในเซนต์ปีเตอส์เบิร์ก Shenhena Merten, Frosch และนักเรียน 20 คนจากวิทยาลัยวิจิตรศิลป์บาวาเรีย สร้างสรรค์ภาพวาดขนาดเต็มซึ่งมีความยาว 115 เมตร (377 ฟุต) และสูง 14 เมตร (46 ฟุต) ภาพวาดที่เสร็จสิ้นแล้วถูกส่งไปยังเซวัสโตปอลในฤดูร้อน ค.ศ. 1904 และเปิดเผยต่อสาธารณชนในวันที่ 14 พฤษภาคม ค.ศ. 1905 ซึ่งเป็นวันครบรอบ 50 ปีของการป้องกันเมือง ผู้เยี่ยมชมกลุ่มแรก ได้แก่ ทหารผ่านศึกชาวรัสเซียที่เคยร่วมรบในการล้อม
ค.ศ. 1942.
อาคารที่เก็บภาพพาโนรามาได้รับความเสียหายอย่างหนักระหว่างการล้อมเซวัสโตปอลใน ค.ศ. 1942 โดมของอาคารพังทลายลง และตัวภาพพาโนรามาเองก็ถูกไฟไหม้บางส่วน เมื่อสิ้นสุดการล้อม ทั้งธงสงครามของนาซีเยอรมันและธงชาติโรมาเนียถูกชักขึ้นบนโดมที่พังทลายของอาคาร
การอพยพภาพวาดเกิดขึ้นบนเรือลำสุดท้ายที่เดินทางออกจากเมืองเซวัสโตปอล นำโดยเรือพิฆาต "ทาชเคนต์" เรือต้านทานการโจมตีของเครื่องบินข้าศึกทั้งหมดได้ยิงเครื่องบินเยอรมันตก 2 ลำและไปถึงฐานที่โนโวรอสซีสค์ ทีมงานทั้งหมดสำหรับการทัพที่ไม่เคยมีมาก่อนนี้ได้รับเครื่องอิสริยาภรณ์และเหรียญรางวัล
ภาพวาด.
"การล้อมเซวัสโตปอล (ค.ศ. 1854–1855) " โดยฟรันซ์ รูโบ
โยชูวา 12

โยชูวา 12  เป็นบทที่ 12 ของหนังสือโยชูวาในคัมภีร์ฮีบรูหรือในพันธสัญญาเดิมของคัมภีร์ไบเบิลในศาสนาคริสต์ ตามธรรมเนียมในศาสนายูดาห์เชื่อว่าหนังสือเขียนขึ้นโดยโยชูวาร่วมด้วยมหาปุโรหิตเอเลอาซาร์และฟีเนหัส แต่นักวิชาการยุคปัจจุบันมองว่าเป็นส่วนหนึ่งของประวัติศาสตร์เฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 12 ของหนังสือโยชูวาบันทึกรายพระนามกษัตริย์ที่ทรงพ่ายแพ้ต่อชาวอิสราเอลภายใต้การนำโดยโมเสสและโยชูวา เป็นส่วนหนึ่งของตอนที่ประกอบด้วยโยชูวา 5:13–12:24 เกี่ยวกับการพิชิตคานาอัน
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 24 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008) 
ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) (A; <math> \mathfrak{G}</math>A; ศตวรรษที่ 5)
วิเคราะห์.
เรื่องเล่าที่ชาวอิสราเอลยึดครองดินแดนคานาอันประกอบด้วยยวรรค 5:13 ถึง 12:24 ของหนังสือโยชูวา และมีโครงเรื่องดังต่อไปนี้:
A. เยรีโค (5:13–6:27)
B. อาคานและอัย (7:1–8:29)
C. การรื้อฟื้นพันธสัญญาที่ภูเขาเอบาล (8:30–35)
D. กลอุบายของชาวกิเบโอน (9:1–27)
E. การทัพฝ่ายใต้ (10:1–43)
F. การทัพฝ่ายเหนือและสรุปรายพระนามกษัตริย์ (11:1–12:24)
1. ชัยชนะเหนือพันธมิตรฝ่ายเหนือ (11:1-15)
a. พันธมิตรฝ่ายเหนือ (11:1-5)
b. คำมั่นของพระเจ้า (11:6)
c. ชัยชนะที่เมโรม (11:7-9)
d. การทำลายเมืองฮาโซร์ (11:10–11)
e. ผลของการเชื่อฟังและชัยชนะ (11:12–15)
2. สรุปแผ่นดินที่ยึดครองมาได้ (11:16-12:24)
a. แผ่นดินที่ยึดครองมาได้ (11:16-20)
b. การทำลายคนอานาค (11:21-22)
c. สาระสำคัญของเรื่องเล่า: การยึดครองและการจัดแบ่ง (11:23)
d. แผ่นดินที่ยึดมาได้และเหล่ากษัตริย์ (12:1-24)
i. ฝั่งตะวันออกของแม่น้ำจอร์แดน (12:1-6)
ii. ฝั่งตะวันตกของแม่น้ำจอร์แดน (12:7-24)
บทที่ 12 เป็นการจบเรื่องราวการพิชิตแผ่นดินโดยชาวอิสราเอลทั้งฟากตะวันออก (วรรค 1-6) และฟากตะวันตก (วรรค 7-24) ของแม่น้ำจอร์แดน ในฐานะ 'แผ่นดินแห่งพระสัญญา' ซึ่งประกอบด้วยแผ่นดินที่จัดสรรคให้ชนเผ่าทั้งหมดของอิสราเอล
อัย

อัย (Douay–Rheims: Hai) เป็นเมืองของชาวคานาอัน ในหนังสือโยชูวาในคัมภีร์ฮีบรู เมืองอัยถูกพิชิตโดยชาวอิสราเอลในการพยายามเข้าตีครั้งที่สอง ซากปรักหักพังของเมืองเชื่อว่าอยู่ในแหล่งโบราณคดี Et-Tell ในปัจจุบัน
เรื่องเล่าในคัมภีร์ไบเบิล.
ในหนังสือปฐมกาล อับราฮัมสร้างแท่นบูชาอยู่ระหว่างเบธเอลและอัย
ในหนังสือโยชูวาบทที่ 7 และ 8 ชาวอิสราเอลพยายามพิชิตเมืองอัย 2 ครั้ง ครั้งแรกในโยชูวา 7 นั้นล้มเหลว เรื่องราวในคัมภีร์ไบเบิลบรรยายว่าความล้มเหลวในการพิชิตเมืองอัยมาจากความบาปของอาคานซึ่งกระทำขึ้นก่อนหน้านี้ ทำให้อาคานถูกชาวอิสราเอลขว้างหินจนตายเป็นการลงโทษ ในความพยายามเข้าตีครั้งที่ 2 ในโยชูวา 8 โยชูวาซึ่งเป็นผู้นำของชาวอิสราเอลได้รับคำแนะนำจากพระเจ้า พระเจ้าตรัสให้พวกเขาวางกองซุ่มและโยชูวาก็ทำตามพระบัญชา โดยวางกองซุ่มด้านหลังของเมืองอัยทางด้านตะวันตก โยชูวานำกำลังทหารทัพหลักเข้าใกล้เมืองทางด้านหน้า คนเมืองอัยคิดว่าพวกตนจะได้ชัยชนะอย่างง่ายดายอีกครั้งจึงไล่ตามตีโยชูวาและกำลังทหารจากทางเข้าของเมือง นำชายชาวเมืองอัยยกออกจากเมือง กองซุ่มของชาวอิสราเอลด้านหลังจึงยกเมืองและจุดไฟขึ้น เมื่อเมืองอัยถูกยึดนั้น ชายและหญิง 12,000 คนในเมืองอัยถูกสังหาร กษัตริย์ของเมืองอัยทรงถูกจับและถูกแขวนไว้กับต้นไม้จนเวลาเย็น จากนั้นพระศพของพระองค์จึงถูกวางไปที่ประตูเมืองและนำกองหินทับไว้ แล้วชาวอิสราเอลก็เผาเมืองจนสิ้นซากและ "ทำให้เป็นกองซากปรักหักพังอยู่เป็นนิตย์" พระเจ้าตรัสกับชาวอิสราเอลว่าพวกเขาสามารถริบฝูงสัตว์เลี้ยงไปเป็นของตนได้ และพวกเขาก็ทำเช่นนั้น
คอนคาแคฟแชมเปียนส์คัพ 2024

คอนคาแคฟแชมเปียนส์คัพ 2024  เป็นการแข่งขันคอนคาแคฟแชมเปียนส์คัพ ครั้งที่ 59 ซึ่งเป็นการแข่งขันฟุตบอลระดับสโมสรชั้นนำ ซึ่งจัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน โดยเป็นองค์กรปกครองระดับภูมิภาคของอเมริกาเหนือ, อเมริกากลาง และแคริบเบียน การแข่งขันครั้งนี้ถือเป็นครั้งแรกภายใต้รูปแบบที่ปรับปรุงใหม่ประกอบด้วย 27 ทีมและมี 5 ทีมที่ผ่านเข้าสู่รอบแพ้คัดออก และเป็นครั้งแรกที่เปลี่ยนชื่อจาก คอนคาแคฟแชมเปียนส์ลีก (CONCACAF Champions League)
ผู้ชนะในรอบชิงชนะเลิศจะมีสิทธิ์เข้าร่วมฟุตบอลชิงแชมป์สโมรสรโลก 2025 ที่สหรัฐ หร้อมกับสโมรสรมอนเตร์เรย์ผู้ชนะปี ค.ศ. 2021 ซีแอตเทิล ซาวน์เดอร์ส เอฟซี ผู้ชนะปี ค.ศ. 2022 และเลออนผู้ชนะปี ค.ศ. 2023 ผู้ชนะจะได้ผ่านเข้ารอบฟุตบอลอินเตอร์คอนติเนนตัลคัพ 2024 ที่จะจัดขึ้นในเดือนธันวาคมด้วย
เลออน เป็นผู้ครองตำแหน่งชนะเลิศครั้งก่อน แต่พวกเขาไม่ผ่านเข้ารอบสำหรับการแข่งขันครั้งนี้และไม่สามารถป้องกันตำแหน่งได้
การคัดเลือก.
สโมรสรฟุตบอล 27 ทีมที่ผ่านเข้ารอบสำหรับการแข่งขันนี้ โดย 5 ทีมได้ผ่านเข้ารอบ 16 ทีมโดยตรง ส่วนอีก 22 ทีมที่เหลือได้เข้าสู่รอบที่ 1
การจัดสรรโควต้า.
มีทั้งหมด 27 ทีม (จาก 10 สมาคม) ที่ผ่านเข้ารอบการแข่งขัน
ทีม.
"ตารางต่อไปนี้แสดงข้อมูลประกอบด้วย จำนวนการลงเล่น การลงสนามครั้งล่าสุด และผลงานที่ดีที่สุดก่อนหน้าจากการแข่งขัน คอนคาแคฟแชมเปียนส์คัพ"
แคว้นโฆเมียล

แคว้นโฆเมียล  เป็นหนึ่งในแคว้นของประเทศเบลารุส มีศูนย์กลางการบริหารคือเมืองโฆเมียล
พื้นที่ทั้งหมดของภูมิภาคคือ ประชากรในปี พ.ศ.2554 (ค.ศ.2011) อยู่ที่ 1,435,000 คน โดยความหนาแน่นของประชากรต่อตารางกิโลเมตรโดยเฉลี่ยอยู่ที่ 36 คน
เฆร์มัน เปเซลา

<ns>0</ns>
 <revision>
 <parentid>11476927</parentid>
 <timestamp>2024-11-06T18:46:20Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-es| → {{langx|es|</comment>
 <origin>11887599</origin>
 <model>wikitext</model>
 <format>text/x-wiki</format>
เฆร์มัน อาเลโฆ เปเซลา ({{langx|es|Germán Alejo Pezzella}}, {{IPA-es|xeɾˈman aˈlexo peˈsela|pron}}; 27 มิถุนายน ค.ศ. 1991 –) เป็นนักฟุตบอลระดับอาชีพชาวอาร์เจนตินา ซึ่งปัจจุบันทำหน้าที่ในตำแหน่งเซ็นเตอร์แบ็กให้สโมสรเรอัลเบติสในลาลิกา รวมถึงฟุตบอลทีมชาติอาร์เจนตินา ซึ่งเขาได้คว้าแชมป์ฟุตบอลโลก 2022 ร่วมกับทีมดังกล่าว
อาชีพสโมสร.
อาชีพช่วงแรก.
เปเซลาเข้าร่วมทีมเยาวชนของสโมสรกลุบอัตเลติโกริเบร์เปลตใน ค.ศ. 2005 ขณะอายุ 14 ปี หลังจากเป็นตัวแทนของกลุบโอลิมโป
หลังจากสร้างความประทับใจให้แก่ทีมสำรองของอดีตนี้ เขาก็ได้รับการเรียกตัวไปอุ่นเครื่องที่ประเทศแคนาดา โดยปรากฏตัวในเกมกระชับมิตรกับสโมสรฟุตบอลโทรอนโต, มอนทรีออลอิมแพกต์ และเอฟเวอร์ตัน
ริเบร์เปลต.
หลังจากเป็นตัวสำรองที่ไม่ได้ใช้ในเกมเยือนเสมอกับกลุบอัตเลติโกอูรากัน 0 ประตูต่อ 0 เมื่อวันที่ 18 ตุลาคม ค.ศ. 2009 เปเซลาได้เปิดตัวชุดใหญ่เมื่อวันที่ 7 ธันวาคม ค.ศ. 2011 โดยเริ่มในเหย้าด้วยชัยชนะ 1 ประตูต่อ 0 เมื่อครั้งพบกับเดเฟนโซเรสเดเบลกราโนสำหรับการแข่งโกปาอาร์เจนตินาของฤดูกาลดังกล่าว การเปิดตัวในลีกของเขาเกิดขึ้นในวันที่ 2 มีนาคมของปีถัดไป โดยเขาเล่นเต็ม 90 นาทีในเหย้าที่เสมอกับกิลเมสอัตเลติโกกลุบ 0 ประตูต่อ 0
เพอร์เฟกต์ไนต์

"เพอร์เฟกต์ไนต์"  เป็นเพลงของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิก เมื่อวันที่ 27 ตุลาคม ค.ศ. 2023 โดยเป็นซิงเกิลภาษาอังกฤษเพลงแรกของกลุ่ม และยังเป็นเพลงโปรโมตสำหรับวิดีโอเกม"โอเวอร์วอตช์ 2"
"เพอร์เฟกต์ไนต์" ประสบความสำเร็จทางการค้าในเกาหลีใต้ โดยกลายเป็นเพลงอันดับหนึ่งของเลเซราฟิมในเซอร์เคิลดิจิทัลชาร์ต และยังคงอยู่บนชาร์ตเป็นเวลาหกสัปดาห์ติดต่อกัน และขึ้นอันดับหนึ่งในฮ่องกง สิงคโปร์ และไต้หวัน รวมถึงติดอันดับ 10 อันดับแรกในญี่ปุ่น มาเลเซีย และนิวซีแลนด์ นอกจากนี้ยังกลายเป็นซิงเกิลที่มีชาร์ตสูงสุดของกลุ่มในแคนาดา สหรัฐ และในชาร์ต โกลบอล 200
มิวสิกวิดีโอ.
มิวสิกวิดีโอของเพลงนี้ปล่อยเมื่อวันที่ 27 ตุลาคม ค.ศ. 2023 ทางช่องยูทูบ HYBE Labels กำกับโดย Woogie Kim วิดีโอมีสมาชิกกลุ่มเต้นไปตามเพลงแทรกด้วยแอนิเมชันที่ผลิตโดยบลิซซาร์ด สตูดิโอของ"โอเวอร์วอตช์ 2" ณ วันที่ 10 กันยายน ค.ศ. 2024 วิดีโอนี้มียอดรับชมมากกว่า 101 ล้านครั้ง
การโปรโมตและการแสดงสด.
เลเซราฟิมแสดงซิงเกิลในรายการเพลงสองรายการ คือ "มิวสิกแบงก์" เมื่อวันที่ 27 ตุลาคม และ"อินกีกาโย" เมื่อวันที่ 29 ตุลาคม พวกเธอยังแสดงในรายการ"เฟรชเอาต์ไลฟ์" เมื่อวันที่ 28 ตุลาคม และในงานเทศกาลเกม "บลิซซ์คอน 2023" เมื่อวันที่ 4 พฤศจิกายน ในช่วงงานเอสบีเอสกาโยแดจ็อน 2023 ซึ่งจัดขึ้นเมื่อวันที่ 25 ธันวาคม ค.ศ. 2566 เลเซราฟิมได้แสดงเมดลีย์เพลง "อีฟไซคีแอนด์เดอะบลูเบียดส์ไวฟ์" และ "เพอร์เฟกต์ไนต์"
รางวัล.
"เพอร์เฟกต์ไนต์" ชนะรายการเพลง 2 ครั้งที่รายการ"โชว์! มิวสิกคอร์" ของตอนวันที่ 9 และ 16 ธันวาคม ค.ศ. 2023
ชาร์ต.
<templatestyles src="Col-begin/styles.css"/>
เอ็กซ์เอไอ

เอ็กซ์.เอไอ คอร์ป  ทำธุรกิจในชื่อ xAI เป็นบริษัทสตาร์ตอัปสัญชาติอเมริกันที่ทำงานในด้านปัญญาประดิษฐ์ (AI) ก่อตั้งโดย อีลอน มัสก์ ในเดือนมีนาคม ค.ศ. 2023 มีวัตถุประสงค์ "เพื่อเข้าใจธรรมชาติที่แท้จริงของจักรวาล"
ตาแล็สอาเลนียาสเปซ

ตาแล็สอาเลนียาสเปซ  เป็นกิจการร่วมค้าระหว่างตาแล็สกรุป บริษัทเทคโนโลยีสัญชาติฝรั่งเศส กับเลโอนาร์โด กลุ่มบริษัทด้านกลาโหมสัญชาติอิตาลี มีสำนักงานใหญ่อยู่ที่กาน ประเทศฝรั่งเศส ให้บริการเกี่ยวกับระบบต่าง ๆ สำหรับอวกาศ รวมถึงดาวเทียมและระบบภาคพื้นดิน ซึ่งใช้สำหรับวัตถุประสงค์ต่าง ๆ ทางวิทยาศาสตร์ ไม่ว่าจะเป็นด้านโทรคมนาคม การสำรวจอวกาศ และอื่น ๆ โดยบริษัทเป็นผู้มีส่วนร่วมทางอุตสาหกรรมที่ใหญ่ที่สุดเป็นอันดับสองในสถานีอวกาศนานาชาติ และยังเป็นผู้ผลิตมอดูลปรับความดันจำนวนมากให้แก่องค์การอวกาศยุโรป
เรขาคณิตแบบยุคลิด

เรขาคณิตแบบยุคลิด  เป็นระบบทางคณิตศาสตร์ระบบหนึ่งซึ่งคิดค้นโดยยุคลิด นักคณิตศาสตร์ชาวกรีกโบราณ ซึ่งเขาได้อธิบายไว้ในหนังสือเกี่ยวกับเรขาคณิตของเขาที่ชื่อ "เอเลเมนส์"
แนวทางการพิสูจน์ของยุคลิดเริ่มจากการตั้งสมมติฐานหรือสัจพจน์จำนวนหนึ่งซึ่งสามารถเข้าใจได้ง่ายโดยสัญชาตญาณ แล้วจากนั้นก็จึงนำสมมติฐานเหล่านี้ไปพิสูจน์ทฤษฎีบทอื่น ๆ เพิ่มเติม และถึงแม้ว่าทฤษฎีบทจำนวนมากจะเคยมีผู้กล่าวถึงไว้แล้วก่อนหน้านั้น แต่ยุคลิดก็เป็นคนแรกที่สามารถนำเสนอทฤษฎีบทเหล่านี้ให้เป็นระบบโดยทำการพิสูจน์ทฤษฎีบทเหล่านี้ด้วยสมมติฐานที่เขาได้ตั้งไว้ก่อนหน้านี้
ฮั่นชู

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ฮั่นชู  หรือ ตำราประวัติศาสตร์ราชวงศ์ฮั่นยุคก่อน  เป็นตำราประวัติศาสตร์จีนที่เขียนเสร็จเมื่อปี ค.ศ. 111 มีเนื้อหาครอบคลุมยุคราชวงศ์ฮั่นตะวันตกหรือราชวงศ์ฮั่นยุคก่อน ตั้งแต่จักรพรรดิพระองค์แรกเมื่อ 206 ปีก่อนคริสตกาลจนกระทั่งหวัง หมั่งโค่นล้มราชวงศ์ในปี ค.ศ. 23 
"ฮั่นชู"เขียนโดยปาน กู้ (ค.ศ. 32-92) ขุนนางของราชวงศ์ฮั่นตะวันออก โดยได้รับการช่วยเหลือจากน้องสาวคือปาน เจา สานต่อจากงานของปาน เปียวผู้เป็นบิดาของทั้งคู่ ปาน กู้และปาน เจาเขียน"ฮั่นชู"โดยรูปแบบการเขียนมีต้นแบบจาก"ฉื่อจี้" ตำราประวัติศาสตร์ที่ครอบคลุมหลายราชวงศ์ แต่"ฮั่นชู"เป็นตำราประวัติศาสตร์ที่เขียนในรูปแบบพงศาวดาร-ชีวประวัติฉบับแรกที่ครอบคลุมยุคราชวงศ์เดียว เป็นแหล่งข้อมูลที่ดีที่สุดสำหรับหลายข้อมูลของยุคราชวงศ์ฮั่นเช่นเรื่องวรรณกรรม แหล่งข้อมูลที่ดีรองลงมาคือ"โฮ่วฮั่นชู"ที่ครอบคลุมยุคราชวงศ์ฮั่นตะวันออกตั้งแต่ ค.ศ. 25 ถึง ค.ศ. 220 และรวบรวมในศตวรรษที่ 5 โดยฟ่าน เย่ (ค.ศ. 398–445)
พิพิธภัณฑ์แมวกูจิง

พิพิธภัณฑ์แมวกูจิง  เป็นพิพิธภัณฑ์แมวในนครกูจิง รัฐซาราวัก ประเทศมาเลเซีย ก่อตั้งในปี พ.ศ. 2536 ถือครองโดยศาลาว่าการนครกูจิงเหนือ (DBKU)
ประวัติ.
แนวคิดในการสร้างพิพิธภัณฑ์แมวริเริ่มขึ้นโดยอับดุล ตาอิบ มะห์มุด ผู้ว่าราชการรัฐซาราวัก และไลลา ตาอิบผู้เป็นภรรยา
สิ่งสะสม.
ในพิพิธภัณฑ์มีห้องแสดงผลงานศิลปะ 4 ห้องและมีสิ่งจัดแสดงมากกว่า 4,000 ชิ้น ได้แก่ภาพจิตรกรรมและของที่ระลึกเกี่ยวกับแมว จัดแสดงทั้งมัมมี่แมวจากอียิปต์โบราณ ห้องจัดแสดงโฆษณาเกี่ยวกับแมว และแมวป่า 5 สายพันธุ์ที่พบในเกาะบอร์เนียว สิ่งจัดแสดงเหล่านี้ได้รับมาจากพิพิธภัณฑสถานแห่งชาติในกรุงกัวลาลัมเปอร์ และจัดแสดงเป็นครั้งแรกเมื่อวันที่ 1 สิงหาคม พ.ศ. 2531 ที่เดวัน ตุน อับดุล ราเซ็ก ศูนย์การค้าปูตราเวิลด์เทรดเซ็นเตอร์ สิ่งสะสมเหล่านี้่ถูกส่งมอบให้ศาลาว่าการนครกูจิงเหนือหลังศาลาว่าการสร้างเสร็จในปี พ.ศ. 2535
เรขาคณิตนอกแบบยุคลิด

เรขาคณิตนอกแบบยุคลิด  เป็นระบบเรขาคณิตที่แตกต่างไปจากเรขาคณิตแบบยุคลิด โดยเปลี่ยนสัจพจน์เส้นขนานในเรขาคณิตของยุคลิดออกเป็นสัจพจน์อื่นที่ใกล้เคียงกัน โดยระบบเรขาคณิตนอกแบบยุคลิดมีสองระบบ คือ เรขาคณิตเชิงไฮเพอร์โบลา (hyperbolic geometry) และเรขาคณิตอิลลิปติก (elliptic geometry) 
หลักการ.
ความแตกต่างระหว่างเรขาคณิตทั้งสามคือพฤติกรรมของเส้นขนาน ในเรขาคณิตแบบยุคลิดมีการกำหนดสัจพจน์ซึ่งรู้จักในชื่อ สัจพจน์ข้อที่ห้าของยุคลิด หรือ สัจพจน์เส้นขนาน ซึ่งกล่าวว่า ถ้าส่วนของเส้นตรงตัดกับเส้นตรงสองเส้น ทำให้เกิดมุมภายในสองมุมบนฝั่งเดียวกันที่ผลรวมน้อยกว่ามุมสองมุมฉาก (180°) แล้วเส้นตรงสองเส้นนั้นจะต้องตัดกันทางด้านนั้น
สัจพจน์เส้นขนานสมมูลกับสัจพจน์ของเพลย์แฟร์ (Playfair's postulate) ซึ่งกล่าวว่า หากกำหนดเส้นตรง <math>l</math> และจุด <math>A</math> ที่ไม่อยู่บนเส้นตรง <math>l</math> มาให้ แล้วจะมีเส้นตรงเพียงเส้นเดียวเท่านั้นที่ผ่านจุด <math>A</math> และไม่ตัดกับเส้นตรง <math>l</math> 
เรขาคณิตนอกแบบยุคลิดต่างจากเรขาคณิตแบบยุคลิดในด้านนี้ ในเรขาคณิตเชิงไฮเพอร์โบลา จะมีเส้นตรงอยู่อนันต์เส้นที่ผ่านจุด <math>A</math> แต่ไม่ตัดเส้นตรง <math>l</math> ในขณะที่เรขาคณิตอิลลิปติก เส้นตรงทุกเส้นที่ผ่านจุด <math>A</math> จะตัดกับเส้นตรง <math>l</math> 
วิธีอธิบายความแตกต่างระหว่างเรขาคณิตเหล่านี้อีกแบบหนึ่งคือพิจารณาเส้นตรงสองเส้นที่มีเส้นตั้งฉากร่วมกัน 
ประวัติ.
พื้นหลัง.
เรขาคณิตแบบยุคลิดซึ่งได้ชื่อตามยุคลิด เป็นหนึ่งในคณิตศาสตร์ที่เก่าแก่ที่สุดที่เป็นที่รู้จัก และเรขาคณิตที่แตกต่างไปจากเรขาคณิตแบบยุคลิดไม่เป็นที่ยอมรับจนถึงศตวรรษที่ 19
การถกเถียงที่นำไปสู่การค้นพบเรขาคณิตนอกแบบยุคลิดเริ่มต้นขึ้นตั้งแต่สมัยทึ่ยุคลิดเขียน "เอเลเมนส์" ในหนังสือเอเลเมนส์ ยุคลิดเริ่มต้นด้วยการให้ข้อสมมติจำนวนหนึ่ง ประกอบไปด้วย บทนิยาม 23 ชุด แนวคิดสามัญ (common notions) 5 ชุด และสัจพจน์ (postulates) 5 ชุด แล้วพิสูจน์ทฤษฎีบทอื่น ๆ จากข้อสมมติเหล่านี้ สัจพจน์ที่เป็นที่รู้จักกันมากที่สุดและก่อให้เกิดการถกเดียงกันคือสัจพจน์ข้อที่ห้าของยุคลิดหรือสัจพจน์เส้นขนาน ยุคลิดระบุไว้ว่า
ถ้าเส้นตรงหนึ่งตัดกับเส้นตรงสองเส้น ทำให้เกิดมุมภายในสองมุมบนฝั่งเดียวกันที่ผลรวมน้อยกว่ามุมสองมุมฉาก แล้วเส้นตรงสองเส้นหากวาดต่ออกไปเรื่อย ๆ นั้นจะต้องตัดกันทางด้านนั้น
If a straight line falls on two straight lines in such a manner that the interior angles on the same side are together less than two right angles, then the straight lines, if produced indefinitely, meet on that side on which are the angles less than the two right angles.
นักคณิตศาสตร์ท่านอื่นได้พบรูปแบบที่ง่ายกว่าของสมบัติข้างต้น แต่ไม่ว่าจะตั้งสัจพจน์นี้อย่างไร ก็ยังซับซ้อนกว่าสัจพจน์ข้อที่เหลือของยุคลิด:
เป็นเวลาถึงพันปี ที่นักเรขาคณิตมีปัญหากับความซับซ้อนของสัจพจน์ข้อที่ห้าที่แตกต่างจากข้ออื่น ๆ และเชื่อว่าสัจพจน์นี้สามารถพิสูจน์ได้จากสัจพจน์สี่ข้อข้างต้น นักคณิตศาสตร์หลายคนพยายามหาบทพิสูจน์โดยใช้ข้อขัดแย้ง ซึ่งรวมถึง อิบน์ อัลฮัยษัม ในศตวรรษที่ 11 โอมาร์ คัยยาม ในศตวรรษที่ 12, นาสีร์ อัลดิน อัลตูซี ในศตวรรษที่ 13 และ โจวานนี จีโรลาโม ซัคเคอรี ในศตรวรรษที่ 18
รัตนโกสินทร์ (ละครโทรทัศน์)

รัตนโกสินทร์ เป็นละครโทรทัศน์ไทยแนวพีเรียดอิงประวัติศาสตร์ปี 2539 สร้างจากนวนิยายชื่อเดียวกันของว.วินิจฉัยกุล ศิลปินแห่งชาติ บทละครโทรทัศน์โดย ศัลยา สุขะนิวัตติ์ จากการกำกับของจรูญ ธรรมศิลป์ นำแสดงโดย เอกรัตน์ สารสุข แสดงเป็น ฮก/พ่อฟัก, ณิชชยาณัฐ ศิริพงศ์ปรีดา แสดงเป็น แม่เพ็ง, อัษฎาวุธ เหลืองสุนทร แสดงเป็น พ่อสน และรชนีกร พันธุ์มณี แสดงเป็น แม่ช้อง ออกอากาศทางช่อง 7
ทฤษฎีบท

ในทางคณิตศาสตร์ ทฤษฎีบท  คือข้อความที่พิสูจน์แล้วว่าเป็นจริง หรือสามารถพิสูจน์ได้ว่าเป็นจริง และสามารถใช้ในการอ้างอิงเพื่อพิสูจน์ข้อความอื่นได้
การพิสูจน์ทฤษฎีบทคือการอ้างเหตุผลเชิงตรรกะซึ่งใช้กฎการอนุมานในการพิสูจน์ว่าทฤษฎีบทนั้นเป็นผลพวงเชิงตรรกะของสัจพจน์ต่าง ๆ รวมถึงทฤษฎีบทอื่น ๆ ที่เคยพิสูจน์ไปก่อนแล้ว
ในคณิตตรรกศาสตร์ แนวคิดของทฤษฎีบทและการพิสูจน์ถูกทำให้เป็นระบบเพื่อให้การให้เหตุผลทางคณิตศาสตร์สำหรับสิ่งเหล่านั้นสามารถเป็นไปได้ ในบริบทนี้ ข้อความจะอยู่ในรูปของสูตรรูปดี (well-formed formulas) ซึ่งเป็นภาษารูปนัย
สัจพจน์เส้นขนาน

สัจพจน์เส้นขนาน  เป็นสัจพจน์ข้อที่ห้าของยุคลิดซึ่งได้ระบุไว้ในหนังสือ"เอเลเมนส์"ของยุคลิด เป็นสมมติฐานที่โดดเด่นในเรขาคณิตแบบยุคลิด ซึ่งได้กล่าวไว้ว่า ในระบบเรขาคณิตสองมิติ ถ้าส่วนของเส้นตรงตัดกับเส้นตรงสองเส้นที่ทำให้เกิดมุมภายในสองมุมที่ด้านเดียวกันซึ่งมีค่าน้อยกว่ามุมฉากสองมุม (180°) แล้วเส้นสองเส้น (หากยื่นออกไปโดยไม่รู้จบ) จะมาบรรจบกันที่ด้านดังกล่าว
สัจพจน์นี้ไม่ได้พูดถึงเส้นขนานโดยเฉพาะ แต่เป็นเพียงสัจพจน์ที่เกี่ยวข้องกับการขนานกันของเส้นสองเส้นเท่านั้น โดยยุคลิดได้ให้นิยามของเส้นขนานไว้ในนิยามข้อ 23 ของหนังสือเอเลเมนส์เล่ม 1 ก่อนส่วนของสัจพจน์ทั้งห้าข้อ
เรขาคณิตแบบยุคลิดเป็นระบบเรขาคณิตที่สอดคล้องกับสัจพจน์ทั้งห้าข้อของยุคลิด รวมถึงสัจพจน์เส้นขนานนี้ด้วย
การอ้างเหตุผล

การอ้างเหตุผล  คือการพิสูจน์หรือตรวจสอบข้อความ ประโยค หรือประพจน์ที่เป็นข้อตั้ง โดยสามารถนำไปตั้งบทสรุปได้ มีวัตถุประสงค์เพื่อให้เหตุผลสำหรับบทสรุปของสิ่งหนึ่งด้วยการกล่าวอ้าง อธิบาย หรือชักจูง และเพื่อพิสูจน์ความน่าเชื่อถือว่าข้อความที่เป็นบทสรุปนั้นสอดคล้องกับความจริงมากเพียงใด
ในตรรกศาสตร์ การอ้างเหตุผลจะอยู่ในรูปของภาษารูปนัยเชิงสัญลักษณ์ และไม่อยู่ในรูปของภาษาธรรมชาติ และสามารถนิยามได้ว่าเป็นกลุ่มของประพจน์ที่ประพจน์หนึ่งอ้างว่ามาจากประพจน์อื่น ๆ ผ่านการอนุมานที่สมเหตุสมผลแบบนิรนัยซึ่งพิสูจน์ความจริงได้ตั้งแต่ส่วนของข้อตั้งไปจนถึงบทสรุป ซึ่งมุมมองเชิงตรรกศาสตร์เกี่ยวกับการอ้างเหตุผลนี้ยังมีความเกี่ยวข้องในสาขาวิชาต่าง ๆ เช่น คณิตศาสตร์ และวิทยาการคอมพิวเตอร์
ภาษาธรรมชาติ

ภาษาธรรมชาติ  คือภาษาใด ๆ ที่เกิดขึ้นตามธรรมชาติในชุมชนมนุษย์จากการใช้บ่อย ๆ และมีการเปลี่ยนแปลงซึ่งเป็นไปเองโดยไม่มีการวางแผนหรือไตร่ตรองไว้ล่วงหน้า อาจเป็นรูปแบบต่าง ๆ เช่น ภาษาพูด ภาษามือ ฯลฯ 
ภาษาธรรมชาติจัดเป็นภาษาคนละประเภทกับภาษาประดิษฐ์ (เช่น ภาษาโปรแกรม) และภาษารูปนัย นอกจากนี้ภาษาช่วยสื่อสารนานาชาติที่มนุษย์สร้างขึ้น และการสื่อสารของสิ่งมีชีวิตอื่นที่ไม่ใช่มนุษย์ เช่น การเปล่งเสียงของวาฬ การเต้นแบบส่ายท้องของผึ้งน้ำหวาน ก็ไม่ถือว่าเป็นภาษาธรรมชาติเช่นกัน
ไลฟ์ฟรอมเคลียร์แชนแนลสตริป 2008

ไลฟ์ฟรอมเคลียร์แชนแนลสตริป 2008  เป็นอัลบั้มบันทึกการแสดงสดชุดที่สองที่มีเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายโดยบิกมะชีนเร็กเคิดส์ เมื่อวันที่ 24 เมษายน ค.ศ. 2020 โดยไม่ได้รับการอนุมัติจากสวิฟต์ ได้รับการบันทึกในปี 2008 แต่เผยแพร่หลังจากที่มีข้อพิพาทสิทธิ์ในการถือครองเพลงเก่าของเธอ โดยในปี 2019 เพลงถูกซื้อโดยสกูตเตอร์ เบราน์ เจ้าของสื่อชาวอเมริกัน สวิฟต์ได้ประณามการเผยแพร่อัลบั้ม"ไลฟ์ฟรอมเคลียร์แชนแนลสตริป" บนบัญชีสื่อสังคมของเธอ โดยเรียกมันว่า "ความโลภที่ไร้ยางอายในช่วงเวลาของไวรัสโคโรนา" และขอให้แฟน ๆ อย่าซื้อหรือสตรีมอัลบั้มนี้ ซึ่งสามารถทำรายได้เพียง 33 หน่วยในสัปดาห์แรกในสหรัฐ บันทึกการแสดงสดของอัลบั้มไม่ประสบความสำเร็จ และไม่ได้เข้าสู่ชาร์ตในประเทศใด ๆ
ความเป็นมาและการเปิดตัว.
<templatestyles src="แม่แบบ:คำพูด/style.css" />ฉันไม่ได้รับการอนุมัติเลยในรุ่นนี้ สำหรับฉันดูเหมือนว่าสกูตเตอร์ เบราน์ และผู้สนับสนุนทางการเงินของเขา 23 แคปิตอล, อเล็กซ์ โซรอส และครอบครัวโซรอส และเดอะคาร์ไลล์กรุป ได้เห็นงบดุลล่าสุดแล้ว และตระหนักว่าการจ่ายเงิน 330 ล้านดอลลาร์ไม่ใช่ทางเลือกที่ชาญฉลาดนัก และพวกเขาต้องการเงิน ในความคิดของฉัน … เป็นอีกกรณีหนึ่งของความโลภไร้ยางอายในช่วงเวลาของไวรัสโคโรนา รสจืดมาก แต่โปร่งใสมาก
เฮฟทาไลต์

เฮฟทาไลต์ (แบกเตรีย: ηβοδαλο; "Ebodalo") บางครั้งเรียก ฮันขาว (White Huns) หรือ หูณะขาว (White Hunas) เป็นกลุ่มคนที่อาศัยอยู่ในเอเชียกลางช่วงคริสต์ศตวรรษที่ 5–8 ชาวเฮฟทาไลต์เป็นเผ่าหนึ่งของชนฮันอิหร่าน รู้จักในกลุ่มภาษาอิหร่านว่า เซฟีดไคออน (Spet Xyon) และ เศวตหูณะ (Sveta-huna) ในภาษาสันสกฤต ชาวเฮฟทาไลต์ก่อตั้งจักรวรรดิในปี ค.ศ. 450 หลังเอาชนะพวกคิดาไรต์ที่ปกครองเอเชียกลางและเอเชียใต้บางส่วนในช่วงคริสต์ศตวรรษที่ 4–5 ก่อนจะพ่ายแพ้ให้แก่พันธมิตรรัฐคากานเตอร์กิกที่หนึ่ง–จักรวรรดิซาเซเนียนในปี ค.ศ. 560 หลังจากนั้นพวกเขาก่อตั้งราชรัฐในโตคาริสถานภายใต้อำนาจของรัฐคากานเตอร์กิกตะวันตก (พื้นที่เหนือแม่น้ำออกซุส) และจักรวรรดิซาเซเนียน (พื้นที่ใต้แม่น้ำออกซุส) ก่อนจะถูกราชวงศ์โตคารายับกูยึดครองในปี ค.ศ. 625
จักรวรรดิเฮฟทาไลต์ตั้งอยู่ในแบกเตรีย (ส่วนใหญ่ของอัฟกานิสถาน ตะวันตกเฉียงใต้ของทาจิกิสถานและตะวันออกเฉียงใต้ของอุซเบกิสถานปัจจุบัน) แผ่ขยายอำนาจไปยังแอ่งทาริมทางตะวันออก ซอกเดียทางตะวันตกและทางใต้ผ่านอัฟกานิสถาน แต่พวกเขาไม่เคยข้ามผ่านเทือกเขาฮินดูกูชซึ่งในขณะนั้นยึดครองโดยชาวฮันแอลคอน จักรวรรดิเฮฟทาไลต์มีลักษณะเป็นสมาพันธรัฐเผ่าที่มีทั้งชุมชนร่อนเร่และแบบเมือง เป็นหนึ่งในสี่รัฐใหญ่ที่เรียกรวม ๆ ว่าไซโอไนต์ (Xionites) หรือชนหูณะ (Huna) อันประกอบไปด้วยคิดาไรต์ แอลคอน เฮฟทาไลต์และเนซัก มีการสันนิษฐานว่าชนหูณะมีความเกี่ยวข้องกับชาวฮันที่รุกรานยุโรปตะวันออกในช่วงเวลาเดียวกันแต่ยังไม่มีข้อสรุป
ชาวเฮฟทาไลต์มีที่มั่นในโตคาริสถาน (ชื่อสมัยกลางตอนต้นของแบกเตรีย) บริเวณเนินทิศเหนือของเทือกเขาฮินดูกูช สันนิษฐานว่าเมืองหลวงอยู่ที่นครคูนดูซ ในปี ค.ศ. 479 ชาวเฮฟทาไลต์ยึดซอกเดียและผลักดันพวกคิดาไรต์ไปทางตะวันออก ต่อมาในปี ค.ศ. 493 พวกเขายึดซูงกาเรียและแอ่งทาริม ขณะที่ชาวฮันแอลคอนซึ่งเดิมเชื่อว่าเป็นกลุ่มย่อยของเฮฟทาไลต์ แต่ปัจจุบันคาดว่าเป็นคนละกลุ่ม ขยายอำนาจเข้าไปทางเหนือของอินเดีย
แหล่งข้อมูลเกี่ยวกับประวัติศาสตร์เฮฟทาไลต์มีอยู่อย่างกระจัดกระจาย นักประวัติศาสตร์ยังไม่พบรายนามผู้ปกครองและไม่แน่ใจว่ากลุ่มนี้เรืองอำนาจได้อย่างไร รวมถึงภาษาเดิมที่พวกเขาใช้พูด ชาวเฮฟทาไลต์เรียกตนเองว่า "เอโบดาโล" (Ebodalo; ηβοδαλο, "เฮฟทัล") มักย่อว่า "เอบ" (Eb; ηβ) อันเป็นชื่อที่พวกเขาจารึกบนเหรียญด้วยอักษรแบกเตรีย ยังไม่ทราบที่มาของชื่อเฮฟทาไลต์ แต่อาจมาจากคำภาษาซากา "*Hitala" แปลว่า "แข็งแกร่ง" หรือภาษาซอกเดีย "*Heβtalīt" หรือภาษาเปอร์เซียกลาง "*haft āl" หมายถึง "ชาวอารยัน ทั้งเจ็ด"
รียาดแอร์

รียาดแอร์  เป็นแผนการสำหรับสายการบินประจำชาติสายที่สองของประเทศซาอุดีอาระเบีย โดยมีฐานการบินหลักที่ท่าอากาศยานนานาชาติสมเด็จพระราชาธิบดีคอลิดในรียาด รียาดแอร์มีแผนที่จะเป็นสายการบินที่ใหญ่ที่สุดในตะวันออกกลาง ในด้านรายได้ และจะทำการบินไปยังจุดหมายปลายทางกว่า 100 แห่งทั่วโลกด้วยเครื่องบินแอร์บัส เอ321นีโอ, แอร์บัส เอ350และโบอิง 787 ดรีมไลเนอร์
ประวัติ.
เมื่อวันที่ 12 มีนาคม ค.ศ. 2023 มกุฎราชกุมารแห่งซาอุดีอาระเบีย มุฮัมมัด บิน ซัลมาน ได้ประกาศการจัดตั้งรียาดแอร์ สายการบินแห่งชาติแห่งใหม่ล่าสุดของประเทศอย่างเป็นทางการ และได้สั่งซื้อเครื่องบินโบอิง 787-9 จำนวน 39 ลำในอีกสองวันต่อมา พร้อมตัวเลือกสำหรับเครื่องบินเพิ่มเติมอีก 33 ลำ
รียาดแอร์ได้เปิดตัวลวดลายอากาศยานลวดลายแรกในวันที่ 4 มิถุนายน ค.ศ. 2023 ซึ่งโบอิง 787 ลำแรกจะสวมลวดลายดังกล่าว ในวันเดียวกันนั้น รียาแอร์ได้รับรหัสกำหนดสายการบิน "RX" จากสมาคมขนส่งทางอากาศระหว่างประเทศ (IATA) ที่การประชุมสุดยอดการขนส่งทางอากาศโลก ซึ่งจัดขึ้นในอิสตันบูล ในวันที่ 12 มิถุนายน รียาดแอร์ได้รับมอบเครื่องบินลำแรกจากโบอิง และได้รับใบอนุญาตทางเศรษฐกิจสำหรับการขนส่งผู้โดยสารทางอากาศจากสำนักงานการบินพลเรือน (GACA) ในวันที่ 14 มิถุนายน ในวันที่ 21 มิถุนายน ค.ศ. 2023 ที่งานปารีสแอร์โชว์ รียาดแอร์ได้ลงนามในข้อตกลงกับจีอีแอโรสเปซสำหรับเครื่องยนต์ จีอีเอ็นเอกซ์-1บี ของ 90 เครื่องสำหรับฝูงบินโบอิง 787-9 ทั้ง 39 ลำ
ในเดือนสิงหาคม ค.ศ. 2023 รียาดแอร์เป็นผู้สนับสนุนเสื้อหลักของสโมสรอัตเลติโกเดมาดริดในลาลิกาของสเปน
ฝูงบิน.
ณ เดือนมิถุนายน ค.ศ. 2025 รียาดแอร์มีเครื่องบินประจำการในฝูงบินดังนี้:
รียาดแอร์มีอายุฝูงบินเฉลี่ย 8.1 ปี
ชอทา อาร์เวลัดเซ

ชอทา อาร์เวลัดเซ (; 22 กุมภาพันธ์ ค.ศ. 1973 –) เป็นผู้จัดการทีมฟุตบอลและอดีตนักฟุตบอลระดับอาชีพชาวจอร์เจีย ซึ่งล่าสุดดำรงตำแหน่งผู้จัดการสโมสรฟุตบอลฮัลล์ซิตีในลีกอีเอฟแอลแชมเปียนชิป
อาร์เวลัดเซลงสนามให้แก่สโมสรฟุตบอลดีนาโมทบิลีซี, ทรับซอนสปอร์, อายักซ์, เรนเจอส์, อาเซ็ด และเลบันเต เขาเป็นผู้ทำประตูสูงสุดตลอดกาลของจอร์เจียโดยทำได้ 291 ประตูจาก 410 เกมลีกให้แก่สโมสรของเขา และ 26 ประตูจาก 61 เกมให้แก่ทีมชาติ
27 ประตูของเขาที่ทำได้ในการแข่งยูฟ่าคัพ รวมถึงรอบคัดเลือกทำให้เขาเป็นผู้ทำประตูสูงสุดอันดับสามในประวัติศาสตร์ของทัวร์นาเมนต์ดังกล่าวก่อนจะกลายเป็นยูโรปาลีก เขามีสถิติการเตะเข้าประตูที่ดีที่สุดของฟุตบอลจอร์เจีย รวมถึงได้รับการเสนอชื่อให้เป็นนักฟุตบอลที่ดีที่สุดของประเทศจอร์เจีย และเป็นนักฟุตบอลที่ดีที่สุดจากการสำรวจลีกฟุตบอลอาชีพจอร์เจีย
อาชีพสโมสร.
ทบิลีซีและทรับซอนสปอร์.
อาร์เวลัดเซเป็นนักฟุตบอลให้แก่สโมสรฟุตบอลดีนาโมทบิลีซี, ทรับซอนสปอร์ และอายักซ์ รวมทั้งจบอย่างน้อยหนึ่งฤดูกาลในฐานะผู้ทำประตูสูงสุดจากทั้งสามสโมสร ซึ่งใน ค.ศ. 1993 เขายิงประตูยูโรทัวร์นาเมนต์แรกได้อย่างมีประสิทธิภาพในประวัติศาสตร์ของฟุตบอลจอร์เจียในการแข่งกับสโมสรฟุตบอลลินฟีลด์ของไอร์แลนด์เหนือ ต่อมา เมื่อเขานำทรับซอนสปอร์ทำประตูในฤดูกาล 1995–1996 เขายังเป็นผู้นำในซือเปร์ลีกเช่นกัน ทำให้เขากลายเป็นคนที่สองที่ไม่ใช่ชาวตุรกีจนถึงปัจจุบันที่เป็นผู้นำในลึกนั้นด้วยการทำประตูตามหลังตาริก ฮอดซิช ที่ทำไว้ในฤดูกาล 1983–1984 และเขาได้รับการบันทึกว่าเป็น "นักเตะต่างชาติที่เป็นที่ชื่นชอบมากที่สุด" สำหรับผู้ช่วยเหลือทรับซอนสปอร์
แอปรัก แอบฆ่า

แอปรัก แอบฆ่า  เป็นซีรีส์โทรทัศน์สตรีมมิ่งของเกาหลีใต้ปี 2023 กำกับโดย ช็อง จี-อู เขียนบทโดย และฮัน จี-วัน นำแสดงโดย คิม ย็อง-กวัง, คัง แฮ-ริม, คิม ย็อง-จี และคิม ซู-ย็อน ฉายทางเน็ตฟลิกซ์เมื่อวันที่ 18 พฤศจิกายน 2022
เนื้อเรื่องย่อ.
คิม ซัม (คัง แฮ-ริม) เป็นผู้พัฒนาแอป "Somebody" แม้ว่าเธอจะมีปัญหาในการสื่อสารกับคนอื่น แต่เธอก็เป็นเพื่อนกับ มกวอน (คิม ย็อง-จี) และกีอึน (คิม ซู-ย็อน) กีอึน เพื่อนของเธอทำงานเป็นนักสืบ
พิพิธภัณฑ์ฮกไกโด

พิพิธภัณฑ์ฮกไกโด (; โรมาจิ: "Hokkaidō Hakubutsukan") เปิดทำการในนครซัปโปโระ จังหวัดฮกไกโด ประเทศญี่ปุ่นในปี พ.ศ. 2558 ตั้งอยู่ในภายในอุทยานแห่งชาติประจำจังหวัดนปโปโระ ชินริง โคเอ็ง นิทรรศการถาวรในพิพิธภัณฑ์เน้นในเรื่องเกี่ยวกับธรรมชาติ ประวัติศาสตร์ และวัฒนธรรมของฮกไกโด พิพิธภัณฑ์มีอีกชื่อเรียกว่าว่า โมริ โนะ ชาเร็งงะ (森のちゃれんが, Mori-no-Charenga) เป็นการควบรวมและแทนที่ พิพิธภัณฑ์ประวัติศาสร์ฮกไกโด (北海道開拓記念館) ที่เปิดในปี พ.ศ. 2514 และ ศูนย์วิจัยวัฒนธรรมไอนุฮกไกโด (北海道立アイヌ民族文化研究センター) ที่เปิดในปี พ.ศ. 2537
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พิพิธภัณฑ์ซีอาน

พิพิธภัณฑ์ซีอาน  เป็นพิพิธภัณฑ์บนถนนตะวันตกโหย่วอี้ เขตเปย์หลิน นครซีอาน มณฑลฉ่านซี ประเทศจีน พิพิธภัณฑ์ซีอานเปิดอย่างเป็นทางการเมื่อวันที่ 18 พฤษภาคม พ.ศ. 2550 ซึ่งเป็น "วันพิพิธภัณฑ์แห่งชาติ" ด้วยเงินลงทุนทั้งสิ้น 220 ล้านหยวน และมีเนื้อที่ทั้งหมด 160,000 ตารางเมตร ภายในพิพิธภัณฑ์ประกอบด้วย 3 ส่วน ได้แก่ ส่วนพิพิธภัณฑ์, พื้นที่ประวัติศาสตร์เจดีย์เสี่ยวย่านและวัดเจี้ยนฝูสมัยราชวงศ์ถัง และส่วนสวนของพิพิธภัณฑ์
ในปี พ.ศ. 2555 พิพิธภัณฑ์ซีอานผ่านการประเมินโดยสำนักงานมรดกวัฒนธรรมแห่งชาติ และได้รับการจัดเป็นพิพิธภัณฑ์ชั้นหนึ่งแห่งชาติของประเทศจีนในชุดที่ 2
คลองอัมพวา

คลองอัมพวา เป็นคลองในจังหวัดสมุทรสงคราม แยกจากคลองสำโรงที่แนวแบ่งเขต อำเภอบางคนที อำเภออัมพวาและอำเภอเมืองสมุทรสงคราม ไหลเป็นเส้นแบ่งเขตตำบลบ้านปรก อำเภอเมืองสมุทรสงครามกับตำบลบางช้าง อำเภออัมพวา ไปลงแม่น้ำแม่กลองฝั่งซ้ายที่ตำบลอัมพวา คลองมีความยาว 4.5 กิโลเมตร
ประวัติ.
คลองอัมพวาเป็นคลองธรรมชาติ ริมคลองอัมพวามีชุมชนมาตั้งแต่สมัยกรุงศรีอยุธยา ริมคลองมีวัดสำคัญคือ วัดอัมพวันเจติยาราม เป็นเส้นทางคมนาคมทางน้ำสายหลักตั้งแต่อดีต ซึ่งในอดีตเป็นชุมชนค้าขายที่คับคั่งโดยเฉพาะบริเวณปากคลอง มีตลาดเป็นเรือนแพที่ถือเป็นตลาดริมน้ำที่สำคัญ ดังปรากฏใน "นิราศพระแท่นดงรัง" ของสามเณรกลั่น ความว่า
คลองอัมพวาในสมัยพระบาทสมเด็จพระจุลจอมเกล้าเจ้าอยู่หัว สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ได้ทรงปลูกพระตำหนักเรือนไทยไว้ข้างคลองหลังหนึ่ง เรียกกันว่า "ตำหนักอัมพวา" เมื่อรัชกาลที่ 5 เสด็จมาประพาสต้น ก็ทรงเรือแจวเข้าไปในคลองนี้และทรงแวะประทับเสวยน้ำชาที่พระตำหนักนี้ ต่อมาพระตำหนักอัมพวา ได้รื้อไปปลูกไว้ ณ วังสวนผักกาด ในกรุงเทพมหานคร
ในสมัยปัจจุบันชุมชนคลองอัมพวา มีการตั้งบ้านเรือนของชุมชนเกษตรกรรม ภายหลังเกิดชุมชนตามแนวถนนเกิดเป็นร้านค้า ย่านการค้าริมน้ำเริ่มลดบทบาทลง อย่างไรก็ตามรูปแบบการตั้งถิ่นฐานของชุมชนยังคงเอกลักษณ์ของชุมชนริมน้ำดั้งเดิมไว้ มีห้องแถวไม้ที่ทอดยาวเป็นแนวบนตลิ่งริมคลองอัมพวา บางหลังอยู่ในช่วงรัชกาลที่ 6 ต่อมาในปี 2546–2547 มีการดำเนินการซ่อมแซมอาคารไม้ที่มีคุณค่าทางสถาปัตยกรรมร่วมกับเจ้าของอาคารรวม 17 ราย
บริเวณริมคลองยังมีตลาดน้ำอัมพวาใกล้วัดอัมพวันเจติยาราม ตลาดน้ำก่อตั้งขึ้นอย่างเป็นทางการเมื่อวันที่ 11 สิงหาคม พ.ศ. 2547 บ้านเรือนสองฝั่งคลองอัมพวา ได้รับการอนุรักษ์ในโครงการอนุรักษ์ศิลปกรรมสิ่งแวดล้อมในประเทศไทย โดยหน่วยงานต่าง ๆ ร่วมกับชุมชนอัมพวา ได้รับรางวัลมรดกทางวัฒนธรรมจากองค์การยูเนสโกเมื่อ พ.ศ. 2551
วัดพระเขี้ยวแก้วและพิพิธภัณฑ์

วัดพระเขี้ยวแก้วและพิพิธภัณฑ์  เป็นวัดพุทธและพิพิธภัณฑ์ที่ตั้งอยู่ในย่านไชนาทาวน์ของประเทศสิงคโปร์ ภิกษุและศาสนิกชนของวัดนับถือศาสนาพุทธแบบจีน
ภาพรวม.
วัดพระเขี้ยวแก้วสร้างโดยอิงจากรูปแบบสถาปัตยกรรมศาสนาพุทธแบบจีนของราชวงศ์ถัง (บางห้องได้รับอิทธิพลเล็กน้อยจากสถาปัตยกรรมศาสนาพุทธแบบทิเบต) เพื่อเป็นที่ประดิษฐานพระเขี้ยวแก้วของพระโคตมพุทธเจ้า กล่าวกันว่าพระเขี้ยวแก้วที่เป็นที่มาของชื่อวัดถูกพบในสถูปที่พังทลายลง ขนาดของพระเขี้ยวแก้ววัดได้ 7.5 เซนติเมตรซึ่งยาวกว่าฟันของมนุษย์โดยทั่วไป บุคคลทั่วไปสามารถเข้าชมพระเขี้ยวแก้วที่ชั้น 4 ของวัด 
ที่ชั้นใต้ดินของวัดมีโรงละครและโถงรับประทานอาหารอาหารเจที่บริการฟรี แม้จะรับเงินบริจาค
เจ้าหนูประกาศิต

เจ้าหนูประกาศิต (; โรมาจิ: "Akuma-kun") เป็นซีรีส์มังงะญี่ปุ่น แต่งเรื่องและวาดภาพโดยชิเงรุ มิซูกิ มังงะมีหลากหลายชุด ชุดหนึ่งได้รับการดัดแปลงเป็นซีรีส์โทรทัศน์คนแสดง อีกชุดหนึ่งได้รับการดัดแปลงเป็นซีรีส์อนิเมะโทรทัศน์ และยังมีภาพยนตร์สองเรื่องที่ต่อยอดจากซีรีส์อนิเมะโทรทัศน์ ได้แก่ "เจ้าหนูประกาศิต: เดอะมูฟวี" ออกฉายในปี พ.ศ. 2532 และ "เจ้าหนูประกาศิต: โยโกซะ อากูมะ แลนด์ เอะ!!" ออกฉายในปี พ.ศ. 2533
ซีรีส์ออริจินอลเน็ตแอนิเมชัน (โอเอ็นเอ) มีการประกาศสร้างโดยโทเอแอนิเมชัน ผู้กำกับจุนอิจิ ซาโตกลับมาร่วมงานต่อจากซีรีส์ก่อนหน้า ซาโตทำหน้าที่เป็นหัวหน้าผู้กำกับ โดยฟูมิโตชิ โออิซากิทำหน้าที่เป็นผู้กำกับของซีรีส์ และฮิโรชิ โอโนงิรับผิดชอบบทซีรีส์ ซีรีส์ออกฉายทั่วโลกทางเน็ตฟลิกซ์ในเดือนพฤศจิกายน พ.ศ. 2566
พิพิธภัณฑ์สุสานโบราณลั่วหยาง

พิพิธภัณฑ์สุสานโบราณลั่วหยาง  เป็นพิพิธภัณฑ์ที่นำเสนอสุสานโบราณของจีนในนครลั่วหยาง มณฑลเหอหนาน ประเทศจีน
พิพิธภัณฑ์ก่อตั้งขึ้นเมื่อปี พ.ศ. 2527 และเปิดให้บุคคลทั่วไปเข้าชมในปี พ.ศ. 2530 ตั้งอยู่บนเนินเขาหมางชาน  ทางด้านตะวันออกของหมู่บ้านจงโถว อยู่ทางเหนือของตัวเมืองลั่วหยางไปประมาณ พิพิธภัณฑ์ครอบคลุมครอบคลุมพื้นที่ 3 เฮกตาร์ หมางชานซึ่งเป็นที่ตั้งของพิพิธภัณฑ์เป็นเนินเขาสูงประมาณ 300 เมตรเหนือระดับน้ำทะเล ซึ่งในอดีตเคยเป็นสถานที่ฝังศพ
สิ่งจัดแสดง.
พิพิธภัณฑ์ประกอบด้วยสองส่วน คือส่วนใต้ดินและส่วนเหนือดิน ส่วนเหนือดินประกอบด้วยประตูแบบสมัยราชวงศ์ฮั่นและห้องโถงหลายห้อง แบบจำลองสุสานตั้งแต่ยุคหินถึงสมัยราชวงศ์ฮั่น วัตถุฝังศพที่ได้นำขึ้นมา และพิธีศพจัดแสดงอยู่ที่ห้องโถงด้านตะวันออก
ส่วนใต้ดินเป็นกลุ่มสุสานซึ่งอยู่ใต้ดินประมาณ 7 เมตร และประกอบด้วยสุสาน 22 หลุมจากมณฑลเหอหนาน แบ่งออกเป็น 3 ห้องโถง ได้แก่ ห้องโถงราชวงศ์เว่ย์และจิ้น ห้องโถงของราชวงศ์ฮั่นตะวันตกและฮั่นตะวันออก และห้องโถงของราชวงศ์ถังและซ่ง
สุสานของจักรพรรดิเว่ย์เซฺวียนอู่ (ค.ศ. 483-515) เป็นส่วนหนึ่งของพิพิธภัณฑ์ ลั่วหยางเป็นเมืองหลวงของราชวงศ์เว่ย์เหนือระหว่างปี ค.ศ. 493 ถึง ค.ศ. 534
การฟอกเงิน

การฟอกเงิน  คือการนำเงินที่ได้มาจากการกระทำความผิดทางกฎหมายหรือได้มาอย่างผิดกฎหมายมาปิดบังที่มาหรือต้นทางให้กลายเป็นเงินที่ได้มาอย่างถูกกฎหมายโดยที่ไม่ถูกตรวจสอบหรือถูกจับ ซึ่งก็คือการนำเงินสกปรกมา "ฟอก" ให้ขาวสะอาด โดยมักทำเป็นขบวนการหรือองค์กร
การฟอกเงินถือเป็นความผิดอาชญากรรมในหลายประเทศ ซึ่งกฎหมายแต่ละประเทศจะให้นิยามเกี่ยวกับการฟอกเงินแตกต่างกันไป แต่กฎหมายในบางประเทศ เช่น กฎหมายไทย ไม่ได้ปรากฏการให้นิยามไว้
ขั้นตอนการฟอกเงิน.
ขั้นตอนหลักของการฟอกเงินแบ่งเป็นสามขั้นตอนดังนี้
ภูมิพัฒน์ เอี่ยมสำอาง

ภูมิพัฒน์ เอี่ยมสำอาง (เกิด 4 ธันวาคม 2537) เป็นนักแสดงและนายแบบชาวไทย เขาเป็นที่รู้จักจากบท จีน จากซีรีส์ นับสิบจะจูบ และปี 2567 ได้รับอีกบทบาท โดยเป็นนักแสดงนำในซีรีส์แนวยาโออิเรื่อง MY STAND-IN ตัวนายตัวแทน
ประวัติ.
ภูมิพัฒน์ เอี่ยมสำอาง เกิดที่กรุงเทพฯ เมื่อวันที่ 4 ธันวาคม 2537 เขาจบการศึกษระดับปริญญาตรี สาขาวิชาการจัดการการสื่อสาร (หลักสูตรนานาชาติ) จากคณะนิเทศศาสตร์ จุฬาลงกรณ์มหาวิทยาลัย เขายังแสดงละครเวทีของคณะและเป็นจุฬาคฑากรอีกด้วย หลังจากจบการศึกษาระดับปริญญาตรี เขาได้เดินทางไปประเทศอังกฤษเพื่อศึกษาต่อจนจบการศึกษาระดับปริญญาโท สาขาวิเทศศึกษาและการทูต (International Studies and Diplomacy) วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน ปัจจุบัน เขากำลังศึกษาระดับปริญญาเอกในสาขาพัฒนศาสตร์ระหว่างประเทศ (International Development Studies) ที่คณะรัฐศาสตร์ จุฬาลงกรณ์มหาวิทยาลัย
เข้าสู่วงการ.
ภูมิพัฒน์เข้าสู่วงการเมื่อปี 2558 จากการแสดงหนังสั้นของรุ่นพี่คณะนิเทศศาสตร์ จุฬาลงกรณ์มหาวิทยาลัย เรื่อง กิฟต์ โดยเขารับบทเป็น เวฟ เจษฎา โภคบุตร ตัวเอกของเรื่อง (ซึ่งในเวลาต่อมาเรื่อง กิฟต์ ได้พัฒนากลายมาเป็นละครซีรีส์เรื่องนักเรียนพลังกิฟต์) จากลุคเกาหลีของเขา ทำให้เขาได้รับข้อเสนอมากมายให้มาเป็นนายแบบให้กับแบรนด์เครื่องสำอางยอดนิยม ในปีถัดมา เขาเดินทางไปเกาหลีใต้เพื่อเข้าร่วมรายการเรียลลิตีทีวี Babel 250 ในฐานะผู้เข้าร่วมรายการ
ในปี 2561 ภูมิพัฒน์ได้แสดงในละครเกี่ยวกับกีฬาอีสปอร์ตเรื่อง GGEZ เกรียนเมพเทพศาสตร์ ในบท ซาบิ และในปีเดียวกันนั้น เขาแสดงเป็น ฮอก ดารารับเชิญในตอนที่ 2 ของซีรีส์ไทยที่มีผู้ชมจำนวนมากเรื่องเด็กใหม่
ในปี 2564 ภูมิพัฒน์แสดงในซีรีส์แนวยาโออิ ที่ดัดแปลงจากนวนิยายเรื่องนับสิบจะจูบ แสดงเป็น จีน ประกบ เก้า นพเก้า เดชาพัฒนคุณ ซีรีส์เรื่องนี้ออกอากาศทางช่อง 3 และทางยูทูบ ทำให้ได้รับความนิยมเป็นอย่างมาก
ในปี 2567 ภูมิพัฒน์แสดงในซีรีส์แนวยาโออิ โดยแสดงนำ ในบทบาทของ หมิง คู่กับ ภูมิ ภูริพันธ์ ทรัพย์แสงสวัสดิ์ ซีรีส์เรื่องนี้ออกอากาศทาง Application iQIYI อ้ายฉีอี้ และถือเป็นอีกผลงานชิ้นหนึ่ง ที่ได้รับความนิยมเป็นอย่างมาก ไปทั่วโลก โดยหลังจากที่ซีรีส์ออกอากาศเสร็จ ได้มีการจัดแสดง My Stand-In World Tour เพื่อพบปะกับแฟนคลับที่ติดตามทั่วทุกมุมโลก
ผลงานอื่น ๆ.
ภูมิพัฒน์เป็นเจ้าของช่องยูทูบชื่อ uppoompat ซึ่งเขาโพสต์เนื้อหาที่เกี่ยวข้องกับการโปรโมทสินค้าพร้อมกับวิดีโอบล็อกและการทำงานร่วมกับศิลปินคนอื่น ๆ
นอกจากจะมีอาชีพการแสดงแล้ว ภูมิพัฒน์ ยังเป็นเจ้าของร่วมบริษัทจัดการศิลปิน ชื่อ บริษัท จัสท์อัพ จำกัด ซึ่งจดทะเบียนเมื่อวันที่ 11 มกราคม 2564 ร่วมกับผู้จัดการส่วนตัวของเขาชื่อ จัสติน โสตังกูร
พิพิธภัณฑ์ลั่วหยาง

พิพิธภัณฑ์ลั่วหยาง  เป็นพิพิธภัณฑ์ประวัติศาสตร์ในนครลั่วหยาง มณฑลเหอหนาน ประเทศจีน ตั้งอยู่ในหุบเขาแม่น้ำหวง พิพิธภัณฑ์จัดแสดงมรดกทางวัฒนธรรมจำนวนมากของลั่วหยางซึ่งเป็นศูนย์กลางของวัฒนธรรมของจีนที่สำคัญและยังเป็นเมืองหลวงของราชวงศ์ในประวัติศาสตร์จีนหลายราชวงศ์รวมถึงราชวงศ์โจวตะวันออกและราชวงศ์ฮั่นตะวันออก
พิพิธภัณฑ์สร้างขึ้นครั้งแรกในปี พ.ศ. 2501 ในกวานหลิน ห่างจากนครลกเอี๋ยงไปทางใต้ ภายหลังย้ายขึ้นไปทางเหนือของถนนจงโจวในปี พ.ศ. 2516 ใกล้กับสวนสาธารณะหวางเฉิงซึ่งเป็นสวนสาธารณะที่ใหญ่ที่สุดในลั่วหยางด้วยพื้นที่ พิพิธภัณฑ์ใหม่เปิดทำการในวันที่ 1 พฤษภาคม พ.ศ. 2517 เป็นที่เก็บรักษาโบราณวัตถุจากแหล่งขุดค้นในเขตชานเมืองลั่วหยางในส่วนเก่าของเมือง รวมถึงโบราณวัตถุจากพระราชวังและวัด วัตถุเหล่านี้เป็นตัวแทนของวัตถุของเมืองโบราณของเก้าเมืองหลวงในประวัติศาสตร์ของลั่วหยางตั้งแต่ยุคหินใหม่จนถึงปี ค.ศ. 937
ไต้เหลง

ไต้เหลง หรือ ไต้เหลียง มีชื่อในภาษาจีนกลางว่า ไต้ หลิง  เป็นนายทหารของรัฐวุยก๊กในยุคสามก๊กของจีน
ประวัติ.
ในปี ค.ศ. 220 ไต้เหลงผู้มีตำแหน่งเป็นนายพันฉางฉุ่ย (長水校尉 "ฉางฉุ่ยเซี่ยวเว่ย์") มีส่วนร่วมกับขุนนางคนอื่น ๆ ในการเสนอโจผีให้สถาปนาตนเป็นจักรพรรดิ ในปีเดียวกันนั้น ไต้เหลงเตือนโจผีว่าไม่ควรออกไปล่าสัตว์บ่อยเกินไปเพราะโจผีชอบออกไปล่าสัตว์มาก โจผีโกรธจึงสั่งลงโทษไต้เหลงด้วยโทษสถานเบากว่าโทษประหารชีวิต ภายหลังได้ให้ไต้เหลงกลับมาดำรงตำแหน่งเดิม
ในปี ค.ศ. 231 เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพเข้าปิดล้อมเขากิสาน (祁山 "ฉีชาน"; พื้นที่ภูเขาบริเวณอำเภอหลี่ มณฑลกานซู่ในปัจจุบัน) ไต้เหลงซึ่งเวลานั้นมีตำแหน่งผู้พิทักษ์ทัพบุกจ๊ก (征蜀護軍 "เจิงฉู่ฮู่จฺวิน") ติดตามเตียวคับขุนพลวุยก๊กใต้บังคับบัญชาของสุมาอี้ในการรบต้านทัพจ๊กก๊ก ไต้เหลงนำทหารชั้นดี 4,000 นายไปรักษาอำเภอเซียงเท้ง (上邽縣 "ช่างกุยเซี่ยน"; ปัจจุบันคือนครเทียนฉุ่ย มณฑลกานซู่) หลังจากนั้นก็มีไม่มีการบันทึกถึงไต้เหลงในหลักฐานทางประวัติศาสตร์อีก 
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 ระบุว่าไต้เหลงได้รับมอบหมายจากสุมาอี้ให้ทำหน้าที่เป็นรองขุนพลของเตียวคับในการยกไปปล้นค่ายของจูกัดเหลียง แต่ไต้เหลงกลับเป็นฝ่ายถูกทหารจูกัดเหลียงล้อมไว้ เตียวคับฝ่าวงล้อมไปช่วยไต้เหลงออกมาได้ ต่อมาในการรบระหว่างสุมาอี้และจูกัดเหลียงครั้งหนึ่ง ไต้เหลงถูกทหารจ๊กก๊กจับตัวได้ ขงเบ้งให้เอาหมึกดำทาหน้าของไต้เหลงและปล่อยตัวไป
เอดัวร์ มอร์ตีเย

อาดอลฟ์ เอดัวร์ กาซีมีร์ โฌแซ็ฟ มอร์ตีเย  เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศส ต่อมาได้รับยศจอมพลแห่งจักรวรรดิในช่วงสงครามนโปเลียน และได้รับยศขุนนางเป็น ดยุกแห่งเตรวีโซ (Duke of Treviso) ภายหลังนโปเลียนถูกโค่นล้ม จอมพลมอร์ตีเยรับใช้ราชวงศ์ถัดมา และได้ดำรงตำแหน่งรัฐมนตรีว่าการกระทรวงการสงคราม และนายกรัฐมนตรีฝรั่งเศสในปี 1834 ภายใต้พระเจ้าหลุยส์-ฟีลิปที่ 1 แห่งฝรั่งเศส เขาเสียชีวิตในปีถัดมา ในเหตุพยายามปลงพระชนม์พระเจ้าหลุยส์-ฟีลิปที่ 1
มอร์ตีเยเกิดเมื่อปี 1768 ที่เทศบาลเลอกาโตในภาคเหนือของฝรั่งเศส เป็นบุตรของพ่อค้าผ้า เขาเข้าร่วมกองกำลังป้องกันชาติประจำเดิงแกร์กในปี 1789 ซึ่งเป็นจุดเริ่มต้นของการปฏิวัติฝรั่งเศส และได้รับเลือกเป็นผู้บังคับหน่วยทหารอาสาในปี 1791 และในปีถัดมา เมื่อเกิดสงครามสหสัมพันธมิตรครั้งที่หนึ่ง เขาถูกโยกย้ายไปสังกัดกองทัพภาคเหนือ และมีส่วนร่วมในหลายยุทธการในพื้นที่กลุ่มประเทศแผ่นดินต่ำ ต่อมาในปี 1794 เขาถูกโยกย้ายไปสังกัดกองทัพลุ่มน้ำซ็องบร์และเมิซ และมีผลงานโดดเด่นจากการเข้ายึดเมืองมาสทริชท์
ในปี 1799 มอร์ตีเยได้เลื่อนยศขึ้นเป็นนายพลในชั้นยศพลโท  บังคับบัญชากองพลที่ 4 เขาเข้าร่วมในยุทธการที่ซือริชครั้งที่สอง และในปลายปีนั้นก็ได้เลื่อนยศเป็นพลเอก
กองทัพจรวดกองทัพปลดปล่อยประชาชน

กองทัพจรวดกองทัพปลดปล่อยประชาชน (PLARF;) เดิมคือ กองทัพน้อยปืนใหญ่ที่ 2  เป็นกองกำลังขีปนาวุธทางยุทธศาสตร์และยุทธวิธีของสาธารณรัฐประชาชนจีน เป็นเหล่าทัพที่ 4 ของกองทัพปลดปล่อยประชาชน และควบคุมคลังแสงขีปนาวุธทางบก ไฮเปอร์โซนิก และขีปนาวุธร่อนทั้งแบบนิวเคลียร์และแบบธรรมดาของจีน สถาปนาเมื่อวันที่ 1 กรกฎาคม พ.ศ. 2509 ปรากฏตัวต่อสาธารณชนเป็นครั้งแรกเมื่อวันที่ 1 ตุลาคม พ.ศ. 2527 โดยมีกองบัญชาการตั้งอยู่ในกรุงปักกิ่ง และอยู่ภายใต้การบังคับบัญชาโดยตรงของคณะกรรมาธิการการทหารส่วนกลางแห่งพรรคคอมมิวนิสต์จีน
กองทัพจรวดประกอบด้วยบุคลากรประมาณ 120,000 นาย และฐานขีปนาวุธนำวิถี 6 แห่ง (หน่วยระดับกองทัพน้อย หรือหมู่กองทัพโดยประมาณ) ฐานทั้ง 6 แห่งนี้กระจายอยู่ในยุทธบริเวณทั้ง 5 แห่งทั่วประเทศจีน
กองทัพจรวดเปลี่ยนชื่อจาก กองทัพน้อยปืนใหญ่ที่ 2 เมื่อวันที่ 1 มกราคม พ.ศ. 2559 
จีนมีคลังแสงขีปนาวุธภาคพื้นดินที่ใหญ่ที่สุดในโลก ตามการประมาณการของเพนตากอน จีนมีขีปนาวุธทิ้งตัวพิสัยสั้นติดอาวุธแบบธรรมดา 1,200 ลูก ขีปนาวุธทิ้วตัวพิสัยกลางแบบธรรมดา 200–300 ลูก และขีปนาวุธพิสัยปานกลางแบบธรรมดาจำนวนหนึ่ง รวมทั้งขีปนาวุธร่อนแบบยิงจากพื้นดิน 200–300 ลูก หลายสิ่งเหล่านี้มีความแม่นยำอย่างยิ่ง ซึ่งจะทำให้พวกมันสามารถทำลายเป้าหมายได้แม้จะไม่มีหัวรบนิวเคลียร์ก็ตาม ในปี พ.ศ. 2565 "จดหมายข่าวนักวิทยาศาสตร์นิวเคลียร์" และสหพันธ์นักวิทยาศาสตร์อเมริกัน (FAS) ประเมินว่าจีนมีหัวรบนิวเคลียร์สำรองอยู่ประมาณ 500 ลูก
โอลิเวีย เบนสัน (แมว)

โอลิเวีย เบนสัน  เป็นแมวพันธุ์สกอตติชโฟลด์ของนักร้องและนักแต่งเพลงชาวอเมริกัน เทย์เลอร์ สวิฟต์ โอลิเวียได้ปรากฏตัวครั้งแรกในเดือนมิถุนายน ค.ศ. 2014 ในโฆษณาและมิวสิกวิดีโอหลายรายการ และชนะหรือได้รับการเสนอชื่อเข้าชิงรางวัลหลายรางวัล เว็บไซต์คอมแพร์เดอะมาร์เก็ต.คอม จัดอันดับให้โอลิเวียเป็นแมวที่ร่ำรวยเป็นอันดับสองของโลก โดยมีทรัพย์สินสุทธิ 97 ล้านเหรียญดอลลาร์สหรัฐ
ชีวิตช่วงต้น.
สวิฟต์รับอุปการะโอลิเวีย เบนสัน มาตั้งแต่ที่ยังเป็นลูกแมวเมื่อเดือนมิถุนายน ค.ศ. 2014 โอลิเวียมีโรคกระดูกพันธุกรรมแมว (osteochondrodysplasia) โอลิเวียได้รับการตั้งชื่อตามตัวละครในนิยายเช่นเดียวกับแมวตัวอื่นของสวิฟต์ โดยตั้งชื่อตามโอลิเวีย เบนสัน ตัวละครเอกของละครชุดทางโทรทัศน์อาชญากรรมอเมริกันเรื่อง "" โอลิเวียเป็นน้องสาวบุญธรรมของเมเรดิท เกรย์ และสก็อตติชโฟลด์อีกตัวหนึ่งที่ตั้งชื่อตามตัวละครเรื่อง"เดอะเกรย์สอะนาโตมี" และเป็นพี่สาวบุญธรรมของเบนจามิน บัตตัน แมวพันธุ์แร็กดอลที่ตั้งชื่อตามตัวละครในเรื่อง "เบนจามิน บัตตัน อัศจรรย์ฅนโลกไม่เคยรู้" สวิฟต์บอกกับสื่อ"โรลลิงสโตน"เมื่อเดือนกันยายน ค.ศ. 2014 ว่าชื่อเมเรดิทและโอลิเวียได้รับการตั้งตามหัวข้อ "ผู้หญิงที่เข้มแข็ง ซับซ้อน และมีอิสระ" การประกาศรับเลี้ยงโอลิเวียทำให้เอ็ด ชีแรน เพื่อนของสวิฟต์และนักร้องนักแต่งเพลงชาวอังกฤษ เรียกเธอว่า "หญิงกลางคนที่ติดอยู่ในร่างสาววัย 24 อะไรประมาณนั้น" ในเดือนกันยายนปี 2014 มีภาพสวิฟต์อุ้มโอลิเวียไปตามถนนในนครนิวยอร์ก สวิฟต์เคยอธิบายไว้ว่าเป็นเพราะโอลิเวียไม่สามารถรับมือกับการอยู่ในกระเป๋าหิ้วแมวได้
อาชีพ.
ในเดือนตุลาคม ค.ศ. 2014 เคดส์ (Keds) ออกแคมเปญโฆษณาที่มีโอลิเวียสำหรับรองเท้า "สนีกกีแคต" ซึ่งมีวันเกิดของสวิฟต์อยู่ด้านหลัง เพื่อประชาสัมพันธ์อัลบั้มของสวิฟต์ที่ชื่อ "1989" ต่อมาในเดือนนั้นโอลิเวียได้แสดงในโฆษณาไดเอตโค้ก (Diet Coke) ในโฆษณานี้มีลูกแมวปรากฏตัวเพิ่มขึ้นทุกครั้งที่สวิฟต์จิบไดเอตโค้ก
ในเดือนพฤศจิกายน ค.ศ. 2014 โอลิเวียปรากฏตัวในมิวสิกวิดีโอของสวิฟต์เป็นครั้งแรกใน "แบลงก์สเปซ" ในปี 2015 โอลิเวียได้พบกับนักแสดงหญิงชาวอเมริกัน มาริสกา ฮาร์จิเทย์ ซึ่งรับบทเป็นโอลิเวีย เบนสันในเรื่อง"ลอว์แอนด์ออร์เดอร์" ในปี 2017 เอ็ด ชีแรนซื้อสก็อตติชโฟลด์ของเขาเอง ชื่อคาลิปโป เพื่อให้เข้ากับแมวของสวิฟต์ ความสนใจในสายพันธุ์นี้เพิ่มขึ้นอันเป็นผลมาจากการที่สวิฟต์และชีแรนโพสต์พวกมันในบัญชีอินสตาแกรม ส่งผลให้สมาคมสัตวแพทย์แห่งอังกฤษเรียกร้องให้มีการห้ามสายพันธุ์นี้ และให้"เวเทรินารีเรเดเคิด"ตรวจสอบการใช้ในโฆษณา ต่อมาในปีนั้น โอลิเวียปรากฏตัวในโฆษณาของเอทีแอนด์ที และในปีต่อมาเธอก็ปรากฏตัวในโฆษณาของไดเร็กทีวี ซึ่งสวิฟต์ขี่โอลิเวียในเวอร์ชัน "คาติคอร์น" ขนาดยักษ์
ในปี 2018 คอมแพร์เดอะมาร์เก็ต.คอม ได้ประกาศรายชื่อสัตว์เลี้ยงที่ร่ำรวย ซึ่งประเมินมูลค่าของโอลิเวียไว้ที่ 97,000,000 ดอลลาร์สหรัฐ ทำให้เธอกลายเป็นแมวที่ร่ำรวยเป็นอันดับสองของโลก ตามหลังแมวหน้าบึ้ง (Grumpy Cat) ในเดือนเมษายน ค.ศ. 2019 โอลิเวียและเมเรดิทปรากฏตัวในเพลง "มี!" เป็นมิวสิกวิดีโอร่วมกับเบนจามิน ซึ่งสวิฟต์รับเลี้ยงในช่วงเวลาต่อมา ในเดือนพฤษภาคม ค.ศ. 2023 โอลิเวียที่กำลังหลับใหลได้แสดงในมิวสิกวิดีโอ "คาร์มา" ของสวิฟต์
หมายเหตุ.
<templatestyles src="Reflist/styles.css" />
เรือยอชต์

เรือยอชต์  เป็นเรือใบหรือเรือที่ใช้พลังงานที่ใช้เพื่อความเพลิดเพลิน เพื่อการล่องเรือหรือใช้ในการแข่งขัน ไม่มีคำจำกัดความที่เป็นมาตรฐาน แม้ว่าโดยทั่วไปคำนี้หมายถึงเรือที่มีห้องโดยสารไว้สำหรับค้างคืนก็ตาม เรือยอชต์จะต่างจากเรือทั่วไปตรงที่เป็นเรือเพื่อความเพลิดเพลิน และมีความยาวอย่างน้อย และอาจได้รับการพิจารณาว่ามีคุณสมบัติทางด้านสุนทรียะ
เรือยอชต์สำหรับการแข่งขันได้รับการออกแบบมาเพื่อเน้นประสิทธิภาพมากกว่าความสะดวกสบาย
สลัต!

"สลัต!"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มที่บันทึกเสียงใหม่ชุดที่สี่ของเธอ "1989 (เทย์เลอร์เวอร์ชัน)" (2023) ประพันธ์และผลิตโดยสวิฟต์, แจ็ก แอนโตนอฟฟ์ และแพตริก เบอร์เกอร์ เพลง "สลัต!" เป็นหนึ่งในห้าเพลง "จากตู้นิรภัย" (From the Vault) ที่ยังไม่ได้เผยแพร่ก่อนหน้านี้ของอัลบั้ม ยูนิเวอร์แซลมิวสิกได้เผยแพร่เพลงนี้ไปยังสถานีวิทยุของอิตาลีเมื่อวันที่ 27 ตุลาคม ค.ศ. 2023
เป็นเพลงช้าที่โดดเด่นด้วยการผลิตซินท์ป็อปที่นุ่มนวล ผสมผสานเครื่องสังเคราะห์เสียงที่แพรวพราวและเสียงขับร้องที่นุ่มนวล ในเนื้อหาของบทประพันธ์เพลง ได้รับการอธิบายว่าเป็นบทกวีแห่งความโรแมนติกแม้จะมีการตรวจสอบข้อเท็จจริงในที่สาธารณะก็ตาม ชื่อเพลงเป็นการกล่าวถึงสวิฟต์ที่เคยประสบการโดนประณามหยามเหยียด นักวิจารณ์กล่าวถึงเพลง "สลัต!" ในบทวิจารณ์เชิงบวกโดยทั่วไป หลายคนชื่นชมด้านการผลิตและบทประพันธ์เพลงที่ขี้เล่นซึ่งได้รับการเปรียบเทียบกับเพลง "แบลงก์สเปซ" (2014) ในด้านเชิงพาณิชย์ เพลงนี้ขึ้นสูงสุดที่อันดับสามในชาร์ต"บิลบอร์ด"โกลบอล 200 และขึ้นถึงสิบอันดับแรกในชาร์ตออสเตรเลีย แคนาดา ไอร์แลนด์ นิวซีแลนด์ สิงคโปร์ สหราชอาณาจักร และสหรัฐ
ลาซาร์ การ์โน

ลาซาร์ นีกอลา มาร์เกอริต การ์โน  เป็นนักคณิตศาสตร์ นักฟิสิกส์ และนักการเมืองชาวฝรั่งเศส เขาดำรงตำแหน่งกรรมาธิการความปลอดภัยสาธารณะในช่วงการปฏิวัติฝรั่งเศส ต่อมาได้เป็นรัฐมนตรีว่าการกระทรวงการสงคราม เขาเป็นผู้วางรากฐานคนสำคัญของกองทัพฝรั่งเศส เขาได้รับฉายาว่า "การ์โนผู้ยิ่งใหญ่"  และ "ผู้จัดเตรียมชัยชนะ" 
การ์โนเคยเป็นนายทหารยุทธโยธา เขาได้รับเลือกเป็นสมาชิกที่ประชุมใหญ่แห่งชาติในปี 1792 และในอีกหนึ่งปีถัดมา เขาก็ได้รับเลือกเป็นกรรมาธิการความปลอดภัยสาธารณะ โดยได้รับหน้าที่กำกับดูแลกิจการทหาร ในช่วงนี้การ์โนยังคงมีความคิดนิยมการมีกองทัพขนาดใหญ่โต ซึ่งเป็นหลักนิยมเหมือนประเทศอื่น เขาริเริ่มการเกณฑ์ทหาร กองทัพฝรั่งเศสซึ่งมีกำลังพลหกแสนนายในปี 1793 ขยายใหญ่เป็นหนึ่งล้านห้าแสนนายในปี 1794 นอกจากนี้ เขายังเป็นผู้เสนอให้มีการจัดการศึกษาถ้วนหน้าให้แก่ประชาชนทุกคน และให้กำหนดหน้าที่พลเมืองผู้อายุระหว่าง 20-25 ปีไว้ในรัฐธรรมนูญฉบับใหม่ ซึ่งเป็นข้อเสนอที่สอดรับกับความคิดของบรรดานักปฏิวัติในยุคนั้น
การ์โนในฐานะอดีตนายทหารยุทธโยธา ชื่นชอบกลยุทธ์เชิงป้องกันด้วยป้อมปราการและกำแพงเมือง เขาพัฒนากลยุทธ์แนวรับสำหรับป้อมปราการหลายแบบ ซึ่งต่อมาเรียกว่า "กำแพงการ์โน" อย่างไรก็ตาม เนื่องจากฝรั่งเศสถูกรุกรานต่อเนื่อง ทำให้ในที่สุด เขาจึงปรับเปลี่ยนไปใช้กลยุทธ์เชิงรุก โดยมีแนวคิดพื้นฐานคือการให้กองทัพขนาดใหญ่โตแบ่งกำลังออกเป็นหลายหน่วยย่อย ซึ่งจะเอื้อให้เดินทางเร็วกว่าข้าศึก แล้วใช้กำลังหลายหน่วยย่อยเข้าตีปีกทัพข้าศึกแทนที่จะเข้าตีตรงหน้า ยุทธวิธีดังกล่าวประสบความสำเร็จอย่างมากต่อกองทัพชาติยุโรปอื่นซึ่งยังยึดติดกับยุทธวิธีแบบเดิม เขาเริ่มดำริว่าการมีทหารชำนาญการในจำนวนที่พอเหมาะ คงจะดีกว่าการมีทหารเกณฑ์ด้อยทักษะในจำนวนมหาศาล
ในปี 1795 เมื่อมีการสถาปนาคณะดีแร็กตัวร์ฝรั่งเศส การ์โนได้รับเลือกเป็นดีแร็กตัวร์ชุดแรกซึ่งประกอบด้วยสมาชิกห้าคน ในช่วงแรก เขาปฏิบัติหน้าที่อย่างปรองดองร่วมกับสมาชิกคนอื่น แต่เมื่อเวลาผ่านไป เขาก็ขัดแย้งกับนักการเมืองคนอื่น โดยเฉพาะกลุ่มของปอล บารัส แต่แล้วในปี 1797 สภาห้าร้อยถูกนโปเลียน โบนาปาร์ต (ผู้ซึ่งการ์โนเคยส่งเสริม) และปีแยร์ โอเฌอโร ก่อรัฐประหาร การ์โนจึงลี้ภัยไปสาธารณรัฐเจนีวา
ในปี 1800 ภายหลังนโปเลียนขึ้นเป็นกงสุลเอก การ์โนเดินทางกลับฝรั่งเศสและได้ดำรงตำแหน่งรัฐมนตรีว่าการกระทรวงการสงคราม อย่างไรก็ตาม เนื่องจากการ์โนเป็นผู้ยึดมั่นในระบอบสาธารณรัฐ การ์โนจึงถอนตัวจากงานการเมืองภายหลังการสถาปนาจักรวรรดิ และหันไปให้ความสนใจวิชากลศาสตร์ของไหลกับเรขาคณิตเป็นเวลานับสิบปี แต่ในช่วงดังกล่าวเขาก็ยังเขียนจดหมายให้คำปรึกษาแก่นโปเลียนในการพัฒนาป้อมปราการ 
การ์โนกลับเข้าสู่ราชการอีกครั้งในปี 1812 ระหว่างความหายนะในการรุกรานรัสเซีย ต่อมาในปี 1814 เขาบัญชาการป้องกันนครแอนต์เวิร์ปจากกองทัพผสมของข้าศึก ในศึกนี้ การ์โนยอมจำนนต่อข้าศึกเมื่อทราบข่าวว่านโปเลียนยอมสละราชสมบัติ ต่อมาในปี 1815 เมื่อนโปเลียนคืนสู่ราชสมบัติ เขาก็ได้เป็นรัฐมนตรีว่าการกระทรวงมหาดไทย จนกระทั่งเมื่อนโปเลียนแพ้สงครามอีกครั้ง การ์โนก็ลี้ภัยไปมัคเดอบวร์ค ประเทศปรัสเซีย
ในช่วงบั้นปลายชีวิต การ์โนใช้ชีวิตอย่างสงบในเมืองมัคเดอบวร์ค โดยใช้เวลาส่วนใหญ่ไปกับการศึกษาทางวิทยาศาสตร์และการเขียนหนังสือเกี่ยวกับกลยุทธ์การทหารและหลักวิศวกรรมที่เขาสั่งสมประสบการณ์มาอย่างยาวนาน แม้จะถูกเนรเทศจากฝรั่งเศส แต่เขายังคงได้รับการยกย่องในฐานะนักยุทธศาสตร์ผู้มีอัจฉริยภาพและนักปฏิวัติผู้ยึดมั่นในอุดมการณ์ของสาธารณรัฐ เขาเสียชีวิตในปี ค.ศ. 1823 โดยทิ้งไว้ซึ่งมรดกทางความคิดทั้งในด้านการทหาร การปกครอง และวิทยาศาสตร์ ที่ยังคงได้รับการศึกษาและกล่าวถึงจนถึงปัจจุบัน